# Taules

&kword; te inclosa l'habilitat per a generar taules per a mostrar dades.

Aquestes taules poden constar de fins a 128 files i 128 columnes, amb el text centrat o justificat de manera diferent en cel·les diferents. Els fluxos de text envolten fàcilment en la taula i les cel·les són redimensionades (si així ho especifica l'usuari) automàticament per a que s'ajustin confortablement envoltant les dades.

Les taules en &kword; tan sols estan per a mostrar dades. No es poden realitzar càlculs.

Recordeu, si necessiteu les funcions d'un full de càlcul, podeu encastar una taula de &kspread; en el vostre document.

Aquesta secció del document tan sols cobrirà el formatat de les taules creades en &kword;.

## Afegir una nova taula

Podeu crear una taula en &kword; d'una d'aquestes tres maneres:

- Seleccioneu Insereix Taula... des de la barra de menú.

- Podeu usar la drecera de teclat: F5.

- O fent clic a sobre la barra d'eines.

Això obrirà una caixa de diàleg. La caixa de diàleg te dues pestanyes: Geometria i Plantilles.

Aquesta caixa de diàleg es divideix en dues meitats.

La meitat dreta de la caixa de diàleg us proveeix una guia visual ràpida sobre quantes files i columnes es crearan en la taula. Això és d'utilitat per a la disposició de la taula. En aquesta part no podeu editar la disposició de la vostra taula.

La meitat esquerra de la caixa de diàleg consta de dues llistes desplegables.

La caixa incremental anomenada Nombre de files:, us permet especificar de 1 a 128 files en la taula.

La caixa incremental anomenada Nombre de columnes:, us permet especificar de 1 a 128 columnes en la taula.

Quan s'ajusti una d'aquestes dues opcions, la caixa de vista prèvia s'ajustarà al nou escenari.

Si feu clic sobre la pestanya anomenada Plantilles, podeu usar les aparences de taula predefinides per a formatar l'aspecte de la taula. Per a més informació mireu la secció Usar plantilles de format.

Feu clic a Bé per a inserir la taula.

Feu clic a Cancel·la per a cancel·lar aquesta acció i tornar a l'edició del document.

## Moure's entre les cel·les en una taula

Podeu navegar entre les cel·les de la taula usant el ratolí (simplement fent clic en la cel·la que voleu editar), o usant el teclat (useu les tecles de cursor per a moure amunt, avall, a l'esquerra o a la dreta, una cel·la cada vegada).

## Eliminar una taula

Per eliminar una taula en &kword;:

Situeu el punter del ratolí sobre el marc de qualsevol cel·la de la taula que voleu eliminar i feu clic una vegada amb el &BER;.

Assegureu-vos que heu seleccionat la taula correcta abans de continuar. &kword; no us demanarà confirmació.

Seleccioneu Taula Esborra la taula des de la barra de menú.

La taula serà eliminada immediatament.

## Inserir una fila a una taula

Podeu inserir una fila a qualsevol lloc en una taula.

Per a inserir una fila dintre d'una taula, situeu el punter del ratolí sobre la vora de qualsevol cel·la de la taula a la que voleu afegir una fila. Usant el ratolí, seleccioneu Taula Fila Insereix una fila... des de la barra de menú o feu clic a sobre la barra d'eines.

Això mostrarà una caixa de diàleg.

La caixa incremental anomenada Fila:, us permet seleccionar qualsevol fila dintre de la taula. Aquesta caixa de selecció numèrica es limita a les files actuals en la taula.

Seleccioneu la fila que voleu usar com a referència.

Ara seleccioneu Abans o Després segons sigui apropiat.

Feu clic a Bé per afegir la fila o feu clic a Cancel·la per a no afegir cap fila.

## Inserir una columna en una taula

Per a inserir una columna dintre d'una taula, situeu el punter del ratolí sobre la vora de qualsevol cel·la de la taula a la que voleu afegir una columna. Usant el ratolí, seleccioneu Taula Fila Insereix una columna... des de la barra de menú o feu clic a sobre la barra d'eines.

Això mostrarà una caixa de diàleg.

La caixa incremental anomenada Columna:, us permet seleccionar qualsevol columna dintre de la taula. Aquesta caixa de selecció numèrica es limita a les columnes actuals en la taula.

Seleccioneu la columna que voleu usar com a referència.

Ara seleccioneu Abans o Després segons sigui apropiat.

Feu clic a Bé per afegir la columna o feu clic a Cancel·la per a no afegir cap columna.

## Eliminar una fila en una taula

Per eliminar una fila des d'una taula:

Feu clic una vegada amb el &BER; en qualsevol cel·la en la fila que voleu eliminar. Després:

- Seleccioneu Taula Fila Elimina les files seleccionades... des de la barra de menú.

- O feu clic a sobre la barra d'eines.

Això farà aparèixer una caixa de diàleg per a confirmar que heu seleccionat les files correctes.

Assegureu-vos que heu seleccionat les files correctes abans de continuar.

&kword; eliminarà qualsevol dada continguda dintre de les files seleccionades.

Feu clic a Elimina per eliminar una fila, o feu clic a Cancel·la per a no eliminar-ne cap.

## Eliminar una columna en una taula

Per eliminar una columna des d'una taula:

Feu clic una vegada amb el &BER; en qualsevol cel·la en la columna que voleu eliminar. Després:

- Seleccioneu Taula Columna Elimina les files seleccionades... des de la barra de menú.

- O feu clic a sobre la barra d'eines.

Això farà aparèixer una caixa de diàleg per a confirmar que heu seleccionat les columnes correctes.

Assegureu-vos que heu seleccionat les columnes correctes abans de continuar.

&kword; eliminarà qualsevol dada continguda dintre d'aquestes columnes.

Feu clic a Elimina per eliminar les columnes, o feu clic a Cancel·la per a no eliminar-ne cap.

## Canviar l'amplada de la columna

Quan es crea una taula, totes les columnes són iguals en amplada. La podeu canviar individualment en cada columna usant el ratolí o el teclat.

### Usar el ratolí

Primer es selecciona qualsevol cel·la en la columna que voleu canviar, mantenint premuda la tecla &Ctrl; i fent clic una vegada amb el &BER;.

Ara envolten la cel·la 8 caixes de color. Situeu el ratolí sobre la caixa en el mig de la vora vertical dreta de la cel·la. El punter del ratolí passarà a ser una creueta doble. Feu clic sobre la caixa i arrossegueu el límit dret de la cel·la fins l'amplada desitjada. Quan deixeu anar el &BER;, la columna sencera assumirà l'amplada d'aquesta cel·la.

### Usar la caixa de diàleg

Primer es selecciona qualsevol cel·la en la columna que voleu canviar, mantenint premuda la tecla &Ctrl; i fent clic una vegada amb el &BER;.

Podeu seleccionar qualsevol cel·la en la taula per a canviar l'amplada de les columnes. Si seleccioneu una cel·la en la columna que voleu canviar la caixa de diàleg apareixerà automàticament per omissió a la columna correcta.

Seleccioneu Taula Columna Redimensiona la columna... des de la barra de menú.

Apareixerà una caixa de diàleg. En la caixa incremental anomenada Columna:, podeu escollir una columna diferent a establir. En la caixa incremental anomenada Amplada:, introduïu l'amplada desitjada de la columna.

Feu clic a Bé per a canviar l'amplada, o feu clic a Cancel·la per a deixar l'amplada de la columna sense canviar.

## Unir cel·les en una taula

Una taula està composta tradicionalment d'una graella de files i columnes, amb cel·les d'igual mida a través de la taula.

A vegades us pot interessar expandir text a través de diverses cel·les de la taula. Això és especialment comú amb els títols.

&kword; us ho permet fer Unint dos (o més) cel·les adjacents d'una taula.

Aquest és un exemple de tres cel·les que s'uneixen en la meitat d'una taula.

Podeu unir cel·les vertical o horitzontalment.

Per a unir diverses cel·les primer les heu de seleccionar. Per a fer-ho, manteniu premuda la tecla &Ctrl; i feu clic una vegada amb el &BER; sobre una cel·la. Feu clic sobre la cel·la següent amb el &BER;. Continueu així fins que tingueu seleccionades totes les cel·les que voleu unir.

Si teniu un número de cel·les en una fila que voleu seleccionar, les podeu seleccionar en dues ràpides passes:

Primer manteniu premuda la tecla &Ctrl; i feu clic sobre una de les cel·les del final.

Ara manteniu premuda la tecla &Maj; i feu clic sobre la cel·la del final de la fila o columna que voleu unir.

Totes les cel·les entre aquestes dues seran seleccionades.

Una vegada seleccionades totes les cel·les que voleu unir, seleccioneu Taula Cel·la Fusiona les cel·les des de la barra de menú.

Les cel·les ara estaran unides.

Qualsevol text més a l'esquerra del marc serà localitzat en el marc unit. Qualsevol text des d'altres marcs serà eliminat.

## Dividir cel·les en una taula

A més de combinar dos o més cel·les dintre d'una sola cel·la, és fàcil dividir una cel·la en moltes cel·les.

Si decidiu que no voleu que les cel·les unides anteriorment estiguin juntes, les podeu dividir altra vegada en cel·les individuals. També podeu dividir cel·les dintre d'una columna o d'una fila. No cal que hagin estat unides prèviament.

Per a dividir una cel·la, seleccioneu la cel·la que voleu dividir mantenint premuda la tecla &Ctrl; i feu clic sobre la cel·la amb el &BER;. Seleccioneu Taula Cel·la Divideix les cel·les... des de la barra de menú.

Això farà aparèixer una petita caixa de diàleg que us permetrà establir el nombre de files i de columnes en les que voleu dividir aquesta cel·la.

Una vegada establert el nombre correcte de files i de columnes en la caixa incremental, feu clic a Bé per a dividir les cel·les. Feu clic a Cancel·la per avortar.

## Desagrupar una taula

Si seleccioneu una cel·la en una taula i després escolliu Taula Desagrupa la taula des de la barra de menú, &kword; convertirà cada cel·la en la vostra taula en un marc individual. Llavores podreu moure aquests marcs independentment sobre la pàgina.

## Protegir una cel·la en una taula

Podeu protegir qualsevol o totes les cel·les en una taula de modificacions o eliminat accidental.

Simplement, seleccioneu les cel·les que voleu protegir, i després:

Seleccioneu Taula Cel·la Protegeix les cel·les des de la barra de menú o manteniu premut el botó &Ctrl;, feu clic una vegada en la cel·la amb el &BDR; i seleccioneu Cel·la Protegeix les cel·les des del submenú.

No podreu canviar els continguts ni el format d'aquesta cel·la.

Per a deshabilitar la protecció, simplement repetiu les passes de a sobre, i les cel·les tornaran a no estar protegides.

## Formatar una taula

Hi ha molts aspectes d'una taula que es poden formatar.

Per a informació de formatar text amb una taula mireu Formatar caràcters.

Per a informació sobre formatar vores entre els marcs de les cel·les individuals, mireu Decoracions.

Per a informació sobre formatar el color de fons de les cel·les individuals, mireu Fons del marc.

Per a informació sobre canviar l'amplada de les columnes, mireu Canviar la mida de les columnes.

&kword; també proveeix a l'usuari amb un conjunt d'eines per ajudar-lo a accelerar el formatat de les taules.

### Alterar el nombre de files i columnes en una taula

Anteriorment en el manual, hem tractat com afegir o eliminar files i/o columnes individualment. &kword; també proveeix a l'usuari de l'habilitat per a fer canvis generals al nombre de files i de columnes en una taula.

Seleccioneu Taula Propietats... des de la barra de menú. Apareixerà un diàleg.

Podeu usar aquest diàleg per a canviar el nombre de files en la vostra taula usant la caixa incremental anomenada Nombre de files:.

Si reduïu el nombre de files usant aquesta caixa de diàleg, &kword; eliminarà les files de a sota, incloent les dades dintre de les files.

Assegureu-vos que no hi teniu dades que necessiteu preservar.

Podeu usar aquest diàleg per a canviar el nombre de columnes en la vostra taula usant la caixa incremental anomenada Nombre de columnes:.

Si reduïu el nombre de columnes usant aquesta caixa de diàleg, &kword; eliminarà les columnes més a la dreta, incloent les dades dintre de les columnes.

Assegureu-vos que no hi teniu dades que necessiteu preservar.

Situant una marca en la caixa de selecció anomenada Torna a aplicar la plantilla a la taula, fareu que &kword; torni a aplicar la plantilla a la taula després d'afegir o eliminar el nombre especificat de files i/o columnes.

Feu clic a Bé per a fer permanents els canvis, o feu clic a Cancel·la per avortar tots els canvis.

### Seleccionar una columna sencera per a formatar

Per a seleccionar una columna sencera per a donar format, moveu el punter del ratolí cap a l'espai buit directament a sobre de la columna desitjada. El punter del ratolí passarà d'una fletxa a una ma. Si feu clic amb el &BER;, es seleccionara la columna sencera.

### Seleccionar una fila sencera per a formatar

Per a seleccionar una fila sencera per a donar format, moveu el punter del ratolí cap a l'espai buit directament a sobre de la fila desitjada. El punter del ratolí passarà d'una fletxa a una ma. Si feu clic amb el &BER;, es seleccionara la fila sencera.

### Usar plantilles de taula per a formatar una taula sencera

&kword; te plantilles per a moltes opcions de format de taula usades comunament. Les plantilles de taula proveeixen la mateixa funcionalitat de formatat per a les taules que proveeixen les plantilles de document per a formatar els vostres documents.

Seleccioneu Taula Propietats... des de la barra de menú. Apareixerà un diàleg. Feu clic sobre la pestanya anomenada Plantilles.

A l'esquerra de la caixa de diàleg hi ha una llista de plantilles de taula.

A la dreta hi ha una caixa de vista prèvia que dona un exemple de l'aspecte que tindrà la taula quan sigui aplicada la vostra plantilla.

Sota la caixa de vista prèvia, hi ha 5 caixes de selecció.

Primera fila

- Aquesta caixa de selecció farà que s'apliqui el format a totes les cel·les en la fila superior.

Última fila

- Aquesta caixa de selecció farà que s'apliqui el format a totes les cel·les en la fila inferior.

Cos

- Aquesta caixa de selecció farà que s'apliqui el format a totes les cel·les en el cos. El cos de la taula és qualsevol cel·la que no sigui formatada per qualsevol de les altres quatre opcions.

Primera columna

- Aquesta caixa de selecció farà que s'apliqui el format a totes les cel·les en la columna esquerra.

Última columna

- Aquesta caixa de selecció farà que s'apliqui el format a totes les cel·les en la columna dreta.

Situant una marca en la caixa de selecció anomenada Torna a aplicar la plantilla a la taula, fareu que &kword; torni a aplicar la plantilla a la taula després d'afegir o eliminar el nombre especificat de files i/o columnes.

Feu clic a Bé per a fer permanents els canvis, o feu clic a Cancel·la per avortar tots els canvis.

## Usar els estils de taula

Els estils de taula són una manera ràpida per a formatar individualment les cel·les de la vostra taula amb tipus de format comuns. Podeu afegir o eliminar estils de taula, i canviar estils de taula predefinits per a que s'ajustin a les vostres necessitats. Un estil de taula es composa d'un estil de marc i un estil de text que estaran agrupats i anomenats conjuntament.

### Formatar una cel·la amb un estil de taula

Per a formatar una cel·la usant un estil de taula predefinit, simplement:

Seleccioneu les cel·les mantenint premuda la tecla &Ctrl; i fent clic dintre de la cel·la amb el &BER;. També podeu seleccionar columnes i files.

Seleccioneu Taula Estil de la taula des de la barra de menú. Apareixerà un submenú, llistant tots els estils de taula definits actualment. Seleccioneu el nom de l'estil de taula que voleu i totes les cel·les seleccionades seran formatades automàticament usant les opcions d'aquest estil de taula.

### Editar un estil de taula

Per a canviar les opcions d'un estil de taula, useu el Gestor d'estils de taula.

Seleccioneu Taula Gestor d'estils de taula... des de la barra de menú. Apareixerà una caixa de diàleg.

Tots els estils de taula definits actualment es llisten en la llista desplegable a l'esquerra. L'estil de taula actualment seleccionat està ressaltat, i el nom de l'estil de taula actualment seleccionat es llista en la caixa de text anomenada Nom. (En aquest exemple, l'estil de taula actualment seleccionat és Capçalera 1).

Seleccioneu el nom de l'estil de taula que voleu canviar fent clic sobre el nom de l'estil de taula en la llista desplegable a l'esquerra.

En la secció anomenada Ajusta hi ha una llista desplegable anomenada Estil de marc la qual s'usa per a seleccionar l'estil de marc desitjat. Si voleu afegir o canviar un estil de marc, feu clic al botó Canvia..., i anireu directament al llistat d'estils de marc per a fer aquests canvis.

Sota aquesta hi ha una llista desplegable anomenada Estil de text: la qual s'usa per a seleccionar l'estil de text seleccionat per a aquest estil de taula. Si voleu afegir o canviar un estil de text, feu clic sobre el botó Canvia..., i anireu directament al llistat d'estils per a fer aquests canvis.

Una vegada realitzats tots els canvis, feu clic a Bé per a desar-los. Tots els estils de taula afectats canviaran per a reflectir les noves opcions.

### Crear un nou estil de taula

Per a crear un nou estil de taula, seleccioneu Taula Gestor d'estils de taula... des de la barra de menú. Apareixerà una caixa de diàleg.

Seleccioneu un estil de taula des de la llista a l'esquerra que s'ajusti al vostre estil de taula desitjat. L'estil de taula seleccionat s'usarà com a plantilla per al nou estil de taula. Seleccioneu l'estil de taula fent clic una vegada amb el &BER; en la llista a l'esquerra.

Feu clic sobre el botó Nou. &kword; generarà un nou estil de taula, el qual és una còpia de l'estil de taula seleccionat anteriorment.

Seleccioneu un nom per al vostre nou estil de taula, i escriviu-lo en la caixa de text anomenada Nom.

Ara podeu canviar les opcions d'estil de la vostra taula per a personalitzar el nou estil de taula que heu creat. Per a més detalls, mireu Editar un estil de taula.

### Eliminar un estil de taula

Per eliminar un estil de taula, seleccioneu Taula Gestor d'estils de taula... des de la barra de menú. Apareixerà una caixa de diàleg.

Seleccioneu l'estil de taula que voleu eliminar fent clic una vegada amb el &BER; sobre el nom de l'estil de taula que voleu eliminar.

Feu clic sobre el botó Elimina.

&kword; no us permetrà eliminar l'estil de taula Normal.

### Canviar l'ordre dels estils de taula en la llista

Per a canviar l'ordre en el que es llisten els estils de taula, seleccioneu Taula Gestor d'estils de taula... des de la barra de menú. Apareixerà una caixa de diàleg.

L'ordre dels estils de taula que es llisten en el menú és determinat per l'ordre dels estils de taula en la llista a l'esquerra.

Seleccioneu l'estil de taula que voleu moure des de la llista a l'esquerra fent clic una vegada amb el &BER;.

Ara feu clic sobre les fletxes Amunt i Avall localitzades al final de la llista d'estils de taula. Això mourà l'estil de taula seleccionat amunt o avall en la llista d'estils de taula.

Una vegada satisfet amb l'ordre de la llista, seleccioneu Bé.

### Importar un estil de taula des d'un altra fitxer de &kword;

Per a importar un estil de taula des d'un altra fitxer de &kword;, seleccioneu Taula Gestor d'estils de taula... des de la barra de menú. Apareixerà una caixa de diàleg.

Feu clic al botó anomenat Importa des d'un fitxer... Podeu seleccionar el fitxer de &kword; usant la caixa de diàleg de selecció de fitxers. Escolliu el vostre fitxer, i feu clic a Bé.

Apareixerà una nova caixa de diàleg llistant tots els estils de taula disponibles per a importar.

Si &kword; troba un nom d'estil de taula duplicat en el fitxer seleccionat, afegirà un número al final del seu nom per a identificar l'estil importat.

Com a exemple, si importeu l'estil de taula Normal des d'un altra fitxer de &kword;, &kword; canviarà el nom a Normal-1.

Seleccioneu tots els estils de taula que voleu importar. Després feu clic a Bé.

Els estils de taula apareixeran al final de la vostra llista d'estils de taula. Feu clic a Bé per a desar els estils de taula en el nou document.