# Sidehoved/sidefod

## Indledning

Med dokumenter på flere sider, vil du måske give nogen information foroven eller forneden på hver side gennem dokumentet. Sidehoved og -fod kan udstyre læseren med vigtig information og de binder dine dokumenter sammen visuelt.

Sidehoved og sidefod er specielle slags rammer. Du kan redigere tekst og data inde i et sidehoved og en sidefod, præcis som med hvilken som helst tekstramme. Det der gør sidehoved og sidefod anderledes end de fleste andre rammer i &kword;, er at de automatisk laves længst oppe og længst nede på hver side.

Sidehoved og sidefod er kun tilgængelige når du bruger tekstorienterede skabeloner.

## Brug af sidehoved og sidefod

Du kan vælge sidehoved og sidefod uafhængig af hinanden når som helst.

Du kan vælge sidehoved ved at bruge Formatér Aktivér/Deaktivér sidehoved i menulinjen.

Du kan vælge sidefod ved at bruge Formatér Aktivér/Deaktivér sidefod i menulinjen.

Sidefoden tilføjes under marginerne som du indstiller i sideindstillingerne. Teksten inde i hovedrammerne flyttes så sidehoved og/eller sidefod ikke overlapper nogen tekst.

Da sidehoveder og -fødder blot er tekstrammer der placeres på alle sider, kan du bruge alle de værktøjer og teknikker, du er vant til, til at lave dine sidehoveder- og fødder.

For flere oplysninger om indstillinger for sidehoveder og -fødder kan du læse afsnittet om Sideopsætning.

For flere oplysninger om sidenummerering kan du læse afsnittet om Sidenummerering.

For flere oplysninger om at formatere rammen henviser vi til afsnittet om Indstil egenskaberne på en ramme.

For at se et eksempel på placering af sidenumre på ydersiden af lige og ulige sider henviser vi til afsnittet Hvordan gør jeg?.