# Gràfics

&kword; gestiona molt bé la informació textual. &kword; també es pot usar per a incorporar imatges gràfiques amb text.

Una font de gran qualitat de lliure ús és la biblioteca Open Clip Art. Aquest projecte te una gran col·lecció de gràfics vectorials indexats i ordenats per categories, tots publicats sota domini públic.

Es poden inserir imatges en un document com a marcs o com a imatges no flotants.

Les imatges en marcs són imatges que tenen un marc al seu voltant. Les funcions del marc que envolta una imatge són exactament les mateixes que per a un marc de text. Conté la imatge i determina la mida i la forma de la imatge.

Una imatge no flotant te un marc que l'envolta, però aquest marc és inserit dintre del marc de text actual. Si el text s'insereix davant de la imatge, la imatge s'amotlla al marc com ho faria qualsevol text. Això vol dir que la imatge romandrà en la mateixa àrea de la pàgina que el text que l'envolta.

Les imatges amb marc, d'altra banda, precisen que es moguin a ma sobre la pàgina.

&kword; pot usar imatges que ja estiguin desades en un fitxer o prendre una imatge des d'un escànner.

## Inserir gràfics des d'un fitxer

Hi ha tres maneres per a inserir una imatge en un document:

- Seleccionant Insereix Imatge... des de la barra de menú.

- Usant la drecera de teclat: &Maj;F5.

- O fent clic a sobre la barra d'eines.

Els tres mètodes obren un diàleg de selecció de fitxers.

Usar aquest diàleg per a seleccionar la imatge.

Prement Esc en aquest punt es cancel·larà la inserció d'una imatge en el vostre document.

Una vegada localitzat el fitxer d'imatge apropiat, feu clic una vegada sobre el nom de fitxer amb el &BER;. Feu clic a Bé per a continuar.

Apareixerà una nova caixa de diàleg.

La meitat dreta d'aquesta caixa de diàleg conté una finestra de vista prèvia. La imatge s'hauria de veure en aquesta finestra.

La part esquerra d'aquesta finestra conté un botó i dues caixes de selecció.

Escull una imatge...

- Feu clic en aquest botó i &kword; obrirà un nou diàleg de fitxers per a escollir una imatge diferent.

Insereix imatge no flotant

- Si hi ha una marca en aquesta caixa de selecció, la imatge serà una imatge no flotant. Si no hi ha marca, es crearà un nou marc. Per a més detalls sobre les diferències, mireu la introducció.

Manté la relació d'aspecte original

- Proporció d'aspecte està definit en el glossari de &kword;.

  Si hi ha una marca en aquesta caixa de selecció, &kword; no permetrà cap canvi en la proporció d'aspecte de la imatge. Això prevé l'ajust i la compressió no adequada de la imatge. Serà possible canviar la mida global de la imatge, però no es podrà canviar la mida horitzontal sense canviar també la mida vertical.

  Si no hi ha marca en aquesta caixa de selecció, les mides horitzontal i vertical de la imatge es podran canviar independentment.

Per a inserir una imatge, feu clic a Bé. Per avortar la imatge sencera, feu clic a Cancel·la.

Si s'ha seleccionat una imatge no flotant, feu clic amb el ratolí en la localització apropiada. La imatge hi serà inserida.

Si s'ha seleccionat un marc d'imatge, el cursor canviarà a unes creuetes. Localitzeu una cantonada del nou marc d'imatge amb el ratolí. Feu clic i manteniu premut el &BER;. Arrossegueu el cursor per ajustar la mida del marc d'imatge. Quan la mida del marc d'imatge sigui correcte, deixeu anar el &BER;. &kword; inserirà la imatge dintre del marc, i canviarà les dimensiones de la imatge per a que s'ajusti dintre del marc.

## Usar una imatge des d'un escànner

La discussió relativa a com fer anar un escànner s'escapa a les pretensions d'aquest document. El propòsit d'aquest document és indicar quins controls hi ha disponibles en &kword;, no entrar al detall en com s'usen.

Per a usar un escànner per a inserir una imatge en el vostre document de &kword;, comenceu per seleccionar Insereix Escanejar imatge... des de la barra de menú.

&kword; obrirà una caixa de diàleg per a que escolliu l'escànner. Simplement feu clic sobre el botó de ràdio que hi ha a l'esquerra del vostre escànner. Després, feu clic a Bé. En fer-ho apareixerà el diàleg per a escanegar:

Hauríeu de començar per seleccionar el tipus d'imatge que voleu escanegar i la resolució. Primer, determineu el tipus d'imatge usant la llista desplegable anomenada Mode per a escanegar. Podeu escollir entre imatge a Color, Escala de grisos o Binària.

Si voleu seleccionar un escànner diferent, feu clic en el botó Entrada....

Si heu seleccionat una imatge de tipus Binària, podeu usar la llista desplegable anomenada Semi to per a seleccionar el protocol de semi to.

Seleccioneu la resolució usant la llista desplegable anomenada Resolució

Ara situeu l'objecte que voleu escanegar en l'escànner i feu clic a Vista prèvia de l'escànner. L'escànner farà una passada a baixa resolució i la mostrarà en la part dreta de la caixa de diàleg

Usant el ratolí, feu clic sobre la cantonada superior esquerra de l'àrea que voleu escanegar amb el &BER; i maneniu premut el botó. Arrossegueu el ratolí cap a avall i a la dreta per a crear la caixa per a escanegar a alta resolució. Una vegada definida una caixa de la mida apropiada, deixeu anar el &BER;. Una vegada dibuixada la caixa, podeu ajustar la selecció usant el ratolí.

Us podeu referir a la caixa que hi ha a l'esquerra de la finestra de vista prèvia anomenada Selecció. Aquesta caixa mostra alçada i amplada de la vostra selecció i la quantitat d'espai en disc que necessitareu per a desar aquesta imatge en el fitxer de &kword;.

Quan esteu satisfet amb la mida i la posició de la caixa de selecció, feu clic a Finalitza d'escanegar. L'escànner capturarà l'àrea seleccionada amb la resolució seleccionada.

Quan l'escànner hagi finalitzat, feu clic a Tanca per a tancar la caixa de diàleg. El cursor es convertirà en una creueta. Usant aquest cursor, dibuixeu sobre la pàgina la mida i la posició que voleu per a la imatge. La imatge escanegada serà inserida en un marc a part. Ara podeu ajustar la mida de la imatge canviant la mida del marc

### Ajustar la imatge abans de l'escanegat final

Podeu usar la part inferior esquerra d'aquest diàleg per ajustar la imatge abans d'escanegar.

Si moveu la barra del deslliçador anomenada Llindar, podreu ajustar el nivell de blancs en la imatge escanegada.

Si moveu les barres del deslliçador anomenades Brillantor i Agudesa podreu ajustar la brillantor i l'agudesa de la imatge escanegada.

La finestra de vista prèvia no mostrarà els efectes dels canvis en la imatge escanegada.

Podeu seleccionar d'entre una de les tres taules predefinides de gamma o podeu seleccionar l'opció Definida per l'usuari des de la llista desplegable anomenada Usa la taula de gamma personalitzada. Si seleccioneu Definida per l'usuari, podreu fer clic en el botó Edita... per alterar la Brillantor, el Contrast i la Gamma per a la vostra taula de gamma a mida.

### Ajustar la mida de la vista prèvia de l'escanegat

Si sabeu la mida de l'objecte a escanegar, podeu seleccionar l'àrea de vista prèvia des de la llista desplegable anomenada Mida de l'escanneig. També podeu usar els botons de ràdio anomenats Apaïsat i Vertical per a canviar la orientació de l'àrea de vista prèvia.

Canviar la orientació entre vertical i apaïsat no canvia la orientació del text ni de la imatge a escanegar.

### Usar la selecció automàtica

&kword; pot intentar seleccionar automàticament l'objecte que voleu escanegar. Ho farà cercant l'àrea de la finestra de vista prèvia que sembla definir un objecte en la imatge. Per omissió, aquesta opció està deshabilitada. Podeu habilitar la selecció automàtica en aquest diàleg.

L'àrea de selecció automàtica d'aquesta caixa de diàleg està localitzada a l'esquerra de la finestra de vista prèvia, en el mig de la caixa de diàleg. Consta de tres controls:

Caixa de selecció

- Si hi ha una marca en la caixa de selecció, la selecció automàtica està habilitada. Si no hi ha marca, la selecció automàtica estarà deshabilitada.

Llista desplegable

- Aquesta llista desplegable te dues possibilitats: Negre i Blanc. Si es selecciona Negre, &kword; cercarà una àrea envoltada pel color negre per a la selecció automàtica. Si el que hi ha seleccionat és el Blanc, &kword; cercarà una àrea envoltada pel color blanc per a la selecció automàtica.

Barra del deslliçador anomenada Llindar

- Ajustant la barra del deslliçador, determineu el llindar a usar per a la selecció automàtica de l'àrea.

### Opcions d'escaneig diverses

Hi ha dues opcions addicionals per a escanegar que són accessibles fent clic sobre la pestanya Opcions.

La caixa de selecció anomenada Demana pel dispositiu d'escànner a usar en iniciar el connector indica si s'ha o no de mostrar la caixa de diàleg de selecció. Si hi ha una marca en la caixa de selecció, &kword; us demanarà que seleccioneu l'escànner cada vegada que aneu a inserir una imatge escanegada en el document. Si no hi ha marca, &kword; usarà l'escànner seleccionat la vegada anterior. Si tan sols teniu accés a un escànner o si tan sols useu un escànner, hauríeu de treure la marca d'aquesta caixa.

La caixa de selecció anomenada Cerca dispositius d' escànner en la xarxa també s'usa per a seleccionar escànners. Si hi ha una marca en aquesta caixa de selecció, &kword; comprovarà si hi ha escànners disponibles en la xarxa local. Si no hi ha cap marca en aquesta caixa, &kword; tan sols cercarà escànners que estiguin connectats directament a la vostra màquina.

Per a desar aquestes opcions, feu clic a Tanca.

## Canviar la mida d'una imatge

El canvi de mida d'una imatge es fa canviant la mida del marc que l'envolta. &kword; canviarà automàticament la imatge per a que ocupi el marc sencer.

Per a informació sobre com canviar la mida d'un marc, mireu Canviar la mida dels marcs.

## Moure imatges

L'única manera de moure una imatge no flotant sobre la pàgina és alterant el flux del text que l'envolta. Si això us causa problemes, sempre podeu convertir la imatge a una imatge amb marc.

Moure una imatge amb marc en &kword; és el mateix que moure qualsevol marc en &kword;.

## Eliminar els gràfics

Per a eliminar un gràfic en &kword;, simplement elimineu el marc que l'envolta.

## Desar gràfics en un fitxer a part

Podeu desar una imatge o gràfic a un fitxer apart (per a usar en un altra document o per arxivar el gràfic).

Simplement, feu clic una vegada sobre el gràfic amb el &BDR;. Apareixerà un submenú. Seleccioneu Desa la imatge... Apareixerà un diàleg que us permeti especificar a on desar el gràfic.

Això no esborra la imatge del fitxer de document de &kword;. És una manera simple d'extraure una imatge des d'un document per a que pugui ser arxivada o usada en una altra aplicació.

## Canviar entre imatges no flotants i imatges amb marc

Canviar entre imatges no flotants i amb marc és fàcil en &kword;.

### Canviar una imatge no flotant a una imatge amb marc

Per a canviar una imatge no flotant a una imatge amb marc, feu clic una vegada sobre la imatge desitjada amb el &BER;. Això selecciona el marc de la imatge.

Ara feu clic i manteniu premut el &BDR; i apareixerà un submenú. En el submenú, hi ha un ítem anomenat Marc no flotant, amb una marca al seu davant. Seleccioneu aquesta opció fent clic amb el &BER;.

El marc ara és independent i es pot moure amb llibertat.

### Canviar una imatge amb marc a una imatge no flotant

Per a canviar una imatge amb marc a una imatge no flotant, feu clic una vegada sobre la imatge desitjada amb el &BER;. Això selecciona el marc de la imatge.

Ara feu clic i manteniu premut el &BDR; i apareixerà un submenú. En aquest submenú hi ha un ítem anomenat Marc no flotant. Seleccioneu aquesta opció fent clic amb el &BER;.

&kword; ara l'ha convertit en un marc no flotant.

&kword; intenta fer una estimació raonable de a on en el text s'hauria d'inserir una imatge no flotant.