# Formatar els paràgrafs

Aquesta secció detallarà totes les opcions disponibles per a formatar els paràgrafs.

Per a formatar un paràgraf, situeu el cursor en el paràgraf. Per formatar més d'un paràgraf a la vegada, simplement seleccioneu els paràgrafs amb el ratolí o el teclat.

Podeu formatar un o més paràgrafs d'una d'aquestes tres maneres:

- Seleccioneu Format Paràgraf... des de la barra de menú.

- Escriviu &Alt;&Ctrl;P.

- Situeu el punter del ratolí en el paràgraf i feu clic una vegada amb el &BDR;. Apareixerà un petit menú. Seleccioneu Paràgraf...

Apareixerà un diàleg.

El diàleg Paràmetres del paràgraf consisteix de cinc pestanyes anomenades Sagnia i espaiat, Format general, Decoracions, Marques/Números i Tabuladors.

## Sagnia i espaiat

Amb aquesta caixa de diàleg es pot especificar l'espaiat entre línies, i l'espaiat entre paràgrafs.

La primera secció d'aquesta caixa de diàleg s'anomena Sagnat, i consta de tres caixes incrementals:

Esquerra

- Introduïu un valor en aquesta caixa per a sagnar les línies dels paràgrafs seleccionats fora del marge esquerra. La primera línia no es veu afectada per aquesta caixa. Per a alterar la primera línia, especifiqueu aquest valor en la caixa incremental Primera línia.

Dreta

- Introduïu un valor en aquesta caixa incremental per a sagnar totes les línies del paràgraf seleccionat (inclouen la primera línia) lluny del marge dret.

Primera línia

- Introduïu un número en aquesta caixa incremental per a sagnar la primera línia d'un paràgraf lluny del marge dret.

  Introduint un valor negatiu en aquesta caixa incremental es crearà un sagnat que penja del marge.

La següent secció s'anomena Espaiat entre línies. Consta d'una llista desplegable i una caixa incremental.

La llista desplegable determina el mètode per a calcular l'espaiat entre línies. Teniu diverses opcions:

Simple, 1.5 línies i Doble

- Si està seleccionada qualsevol d'aquestes opcions, el paràgraf tindrà un espaiat simple, d'1 i 1/2 o doble, respectivament.

Proporcional

- Si està seleccionada aquesta opció, la caixa incremental serà habilitada. Quan introduïu un número en la caixa incremental, KWord usarà aquest número com a factor multiplicador per a l'espaiat entre línies. Per exemple, si introduïu 2.00 en aquesta caixa, &kword; usarà espaiat doble. Si indiqueu 3.00, &kword; usarà espaiat triple, &etc; No esteu limitat a números enters. També hi podeu introduir, per exemple, 1.87, i &kword; usarà un espaiat de 1.87 entre línies.

Distància entre línies

- Si aquesta opció està seleccionada, la caixa incremental serà habilitada, KWord situa una quantitat de mesura de l'espai entre cada línia. Per exemple, si hi introduïu 0.75 i les unitats que usa &kword; són els centímetres, &kword; situarà 0.75 centímetres entre cada línia.

Com a mínim

- Estableix el valor mínim per a l'espaiat entre línies. Pot ser d'utilitat si teniu paràgrafs amb diferències enormes entre les mides de la font. Típicament, &kword; calcula la distància que hi ha entre línies usant el caràcter més alt que hi ha en la línia. Podeu usar aquesta característica per a evitar l'espaiat mínim entre línies que hi pot haver amb paràgrafs de fonts petites, per a fer que sigui correcte fins i tot amb paràgrafs de fonts molt grans. &kword; no causarà que cap font es solapi usant aquesta tècnica d'espaiat.

Fixat

- Estableix la distància que hi ha entre la part superior de cada línia per a una unitat de mesura especifica. Si s'estableix un valor massa petit, &kword; solaparà els caràcters, amb la conseqüent pèrdua de claredat a la part inferior dels caràcters.

  No s'hauria de confondre amb Distància entre línies, la qual insereix una unitat d'espai específica entre cada línia. Fixat indica la distància entre la part superior de dues línies consecutives.

L'última secció s'anomena Espai entre paràgrafs. Consta de dues entrades:

Abans

- Introduint aquí un valor, l'espaiat addicional serà afegit abans de cada paràgraf.

Després

- Introduint aquí un valor, l'espaiat addicional serà afegit després de cada paràgraf.

A la dreta de la caixa de diàleg hi ha una caixa de vista prèvia, la qual mostrarà aproximadament la disposició final del vostre document.

## Format general

Aquesta secció determina com es situarà el text en la línia. En altres aplicacions, s'hi pot haver fet referència simplement com a alineació o justificació.

Altra vegada, es mostra a la part dreta de la caixa de diàleg una vista prèvia.

En la cantonada superior esquerra de la caixa de diàleg hi ha una secció anomenada Alineació.

Si està seleccionat Esquerra, Dreta o Centre, el text es mourà sobre la línia de tal manera que sigui alineada amb el marge esquerra, amb el marge dret o centrada entre els marges respectivament.

Si es selecciona Justifica, &kword; incrementarà l'espaiat entre paraules, de manera que cada línia (amb l'excepció de l'última línia en un paràgraf), abasti tant els marges esquerra com dret.

Podeu usar els botons de la barra d'eines per a canviar ràpidament la justificació d'un o més paràgrafs:

Botó | Comandament
| Alineació esquerra
| Alineació al centre
| Alineació dreta
| Justifica el text

La secció de a sota controla com divideix &kword; els paràgrafs quan un paràgraf no s'ajusta convenientment al marc o a la pàgina actuals.

La primera opció s'anomena Mantenir les línies juntes. Si aquesta opció està seleccionada, llavores totes les línies del paràgraf romandran sobre la mateixa pàgina. Si aquesta no està selecciona, &kword; podrà escollir moure part d'un paràgraf cap a una pàgina o marc nous. Per a la majoria del treball, aquesta opció es sol deixar sense marcar.

Les dues següents opcions s'anomenen Insereix un salt de línia abans del paràgraf i Insereix un salt de línia després del paràgraf. Quan es marca una d'aquestes opcions, i el paràgraf es mou cap al marc següent en el conjunt de marcs, s'inserirà un salt dur de marc abans o després del paràgraf anterior (depenen de l'opció seleccionada). Això us serveix per a mantenir el paràgraf en el següent marc, fins i tot si el text anterior d'aquest serà eliminat. Aquesta opció es sol usar en conjunció amb Mantenir les línies juntes, per a assegurar-se que el paràgraf no retrocedeix en la pàgina durant l'edició.

## Decoracions

La següent secció s'usa per a definir el color de fons dels paràgrafs actuals i per a configurar les vores gràfiques al voltant dels paràgrafs.

Fent clic sobre el botó de color que hi ha a la dreta de Color de fons: podeu seleccionar un color de fons per al paràgraf.

&kword; pot envoltar (en algun o tots els costats) un paràgraf amb una vora. Aquesta vora pot ser o no sòlida, de qualsevol color i moltes mides. Aquest plafó de diàleg s'usa per ajustar les vores.

Estil

- Useu aquesta llista desplegable per a seleccionar el tipus de la nova vora.

  Les eleccions es veuen prèviament en cada selecció.

Amplada

- Aquesta determinarà com d'ample serà la vora resultant. Es mesura en punts.

Color

- Fent clic sobre la barra de color se us permetrà seleccionar un color usant la caixa de diàleg de selecció de color.

Ara això determina com apareixeran les vores, específicament quins límits del paràgraf necessiten vores.

| Selecciona/Deselecciona la Vora esquerra. Fent clic sobre aquest botó s'aplicaran les opcions actuals a la vora esquerra del paràgraf. Fent clic una segona vegada s'eliminarà la vora esquerra del paràgraf.
| Selecciona/Deselecciona la Vora dreta. Fent clic sobre aquest botó s'aplicaran les opcions actuals a la vora dreta del paràgraf. Fent clic una segona vegada s'eliminarà la vora dreta del paràgraf.
| Selecciona/Deselecciona la Vora superior. Fent clic sobre aquest botó s'aplicaran les opcions actuals a la vora superior del paràgraf. Fent clic una segona vegada s'eliminarà la vora superior del paràgraf.
| Selecciona/Deselecciona la Vora inferior. Fent clic sobre aquest botó s'aplicaran les opcions actuals a la vora inferior del paràgraf. Fent clic una segona vegada s'eliminarà la vora inferior del paràgraf.

És possible barrejar i unir estils de vores, amplades i colors en un paràgraf.

Simplement determineu l'estil de la vora, amplada i color per a un límit de la vora, i seleccioneu la vora usant els botons de vora. Ara canvieu l'amplada o color de l'estil per a crear un nou aspecte de vora i feu clic en el botó nova vora.

La finestra Vista prèvia us mostra l'aspecte que tenen les vores en el vostre paràgraf.

## Marques i numeració

Un element molt comú d'un document, és una llista d'ítems. La llista conté diversos elements que poden estar numerats, per a fer-hi referència amb més facilitat. A més, els elements llistats es poden diferenciar de la resta del text amb un caràcter especial que precedeixi cada element. Aquests caràcters especials s'anomenen marques.

Aquesta caixa de diàleg s'usa per a definir les vostres marques o el mètode de numeració de llistes en el document. Aquesta caixa de diàleg també es pot usar per a numerar capítols i seccions.

La secció a sobre de la caixa de diàleg te tres opcions: Cap, Llista i Capítol.

Si està seleccionat Cap, el text no serà marcat com a una llista o capítol. Cap característica d'aquesta caixa de diàleg alterarà el text quan escolliu aquesta opció.

Llista s'usa per a crear llistes en el document. Aquestes llistes es numeren automàticament i el format sembla similar. Per a més informació sobre les llistes, mireu la secció anomenada Llistes.

Capítol s'usa per a numerar capítols i seccions d'un document.

## Tabulacions

Aquest diàleg s'usa per ajustar les tabulacions. Per a més detalls, mireu Usar les tabulacions.